
 
   [image: cover]
 


Strålende kritikker for bestselgerforfatter Susan Mallery



Lovord om Søte kyss



«Mallery byr på førsteklasses skildringer av kriserammede og egenrådige personer som vokser og utvikler seg. I denne enestående boken er det ingen mangel på dramatikk og traumatiske opplevelser!»

–Romantic Times BOOKreviews



«Jeg anbefaler Søte kyss på det varmeste og særlig til lesere med en forkjærlighet for familiemelodramaer spekket med latter og hete romanser.»

–The Romance Reader



Lovord om Søte drømmer



«Søte drømmer er en herlig historie! Den første boken i trilogien om søstrene som driver sitt eget bakeri er intet mindre enn en velskrevet godbit.»

–The Romance Readers Connection (4 ½ stjerner)



«Morsom, oppriktig og romantisk.

Søte drømmer er den perfekte kjærlighetshistorien.»

–Joyfully Reviewed



«Susan Mallery skaper en heftig og ildfull ramme rundt

en velskrevet moderne kjærlighetshistorie.»

–Harriet Klausner

–Romantic Times BOOKreviews

KAPITTEL 1

Jeg vil at du skal gifte deg med datteren min.

Skye Titan hadde problemer nok med å balansere det vesle brettet med drinker og fingermat i den ene hånden samtidig som hun prøvde å åpne døren inn til kontoret med den andre. De umiddelbare pusteproblemene gjorde ikke saken noe enklere.

Hun hadde ikke trodd at faren kunne overraske henne lenger, men det stemte altså ikke.

Snakk om å bli ydmyket, tenke hun og lurte på om Jed Titan prøvde å kjøpe seg en svigersønn eller selge en datter. Det var aldri lett å vite med den mannen.

–Izzy? spurte mannen. Hun hørte ham tydelig på den andre siden av døren.

–Nei, Skye.

–Å.

Skye ventet utålmodig.

Å? Var det alt han hadde å si? Hun merket at hun ble irritert.

–Det kan vel også fungere, sa den andre stemmen til slutt.

Skye formelig freste. Så sjarmerende.

Hvis hun hadde vært en mindre dreven vertinne og en langt mindre pliktoppfyllende datter, ville hun ha skjøvet opp døren, kastet drinkene i ansiktet på dem og forlatt huset for godt.

–Egoistiske drittsekk, mumlet hun. Hun visste ikke om hun mente T.J. eller faren. Betegnelsen passet begge to like godt.

Hun tvang seg til å puste rolig og så for seg at hun sank ned i det store badekaret sitt med bobler opp til haken og et glass vin i den ene hånden. Hun var rolig og behersket. Hun skulle oppføre seg pent fordi det var sånn hun var. Hun var en flink pike. En som serverte drinker til menn som T.J. og faren.

Skye åpnet døren og gikk inn på kontoret. De to mennene sto ved billiardbordet. Jed enset henne ikke, men T.J. virket utilpass. Som om han lurte på om hun hadde hørt ham.

Hun smilte mens hun tilbød den vellykkede forretningsmannen en drink. Synd hun ikke hadde tenkt på å spytte i glasset hans.

–Hallo, T.J., sa hun.

–Hei, Skye.

Han var blåøyd og blond og kjekk, dersom man likte den slags. Høy og velkledd og sikkert sjarmerende nok, men det var ikke så lett å legge merke til mens kommentaren hans fortsatte å kverne rundt inne i hodet hennes. «Det kan vel også fungere.»

Hun satte fra seg maten på bordet i hjørnet. –Er det noe mer jeg kan gjøre, far? spurte hun.

–Nei, det var alt, Skye.

–Da sier jeg god natt.

Hun hadde utført vertinnepliktene sine og forlot rommet på randen til å eksplodere. Hun gikk opp i tredjeetasje og inn på det innerste rommet på venstre hånd. På dagen var det et lyst, åpent rom i primærfarger. Det sto en stor seng ved vinduet med utsikt mot det største beitejordet. Om kvelden forvandlet rommet karakter, men sju år gamle Erin var aldri mørkredd. Hun var ikke redd for noe. Det var en egenskap hun måtte ha arvet etter faren, tenkte Skye misunnelig.

Nå lå Erin og sov sammenkrøllet under dynen. Skye satte seg på sengekanten og stirret ned på datteren.

–Jeg er glad i deg, Pusekatt, hvisket hun.

Erin rørte seg ikke.

Skye reiste seg og gikk inn på sitt eget soverom. Den yngre søsteren hennes lå henslengt på sengen og så på tv. Hun skrudde av lyden idet Skye kom inn.

–Har du ikke din egen tv? spurte Skye.

–Jo, da. Men det er morsommere å bruke din. Hvem er gjesten?

–T.J. Boone. Og det er deg han vil ha.

Izzy satte seg opp. De mørke krøllene danset rundt ansiktet hennes. –Hva snakker du om?

Skye gikk inn på badet og begynte å tappe badevannet. Hun helte i litt sjasminduftende badeolje som skummet.

–Jed sa til T.J. at han vil at T.J. skal gifte seg med datteren hans. Da T.J. spurte om han mente deg, sa Jed at det var jeg som skulle auksjoneres bort. T.J. drøyde veldig lenge før han gikk med på at jeg kunne duge.

Skye kom inn på soverommet igjen og bannet for seg selv. Hun hadde glemt å ta med seg vin opp.

Izzy spratt på beina. –Selvfølgelig vil han ha deg. Du er nydelig.

Det var å ta i, men Skye tok gjerne imot komplimenten.

–Det er det samme, sukket hun. –Jeg har ikke tenkt å la Jed velge ektemannen min én gang til.

Skye hadde giftet seg med den mannen faren foretrakk fordi det hadde vært den riktige tingen å gjøre. Det var i alle fall det hun hadde trodd.

–Jeg har ryggrad, sa Skye. Hun følte seg misfornøyd med livet sitt uten helt å vite hvorfor. –Det er jeg helt sikker på. Ellers ville jeg ikke ha klart å gå oppreist. Jeg er en tjue seks år gammel enke og alenemor. Burde jeg ikke få styre mitt eget liv?

–Det gjør du da, sa Izzy og trakk på skuldrene. –På en måte.

–Så flott. Jeg er en rollemodell for alle som ønsker å la seg tråkke på.

–Du lar deg ikke tråkke på.

Skye ristet på hodet. –Beklager. Det var ikke meningen å la selvmedlidenheten min gå utover deg. Kan du ikke gå ned og sprade foran T.J.? Vise ham litt av det han aldri kommer til å få.

Izzy rynket pannen. –Er det bra med deg? Jeg kan bli her og holde deg med selskap?

–Det behøver du ikke. Jeg skal ta meg et bad.

Det dårlige humøret skyldtes ikke bare avvisningen fra T.J. Hun var ikke interessert i verken ham eller noen annen mann. Det var det at faren uten videre antok at han fortsatt kunne kontrollere livet hennes bare fordi hun hadde latt ham få lov… gang på gang.

Søsteren så skeptisk ut.

–Kom deg av gårde nå, fortsatte Skye. –Jeg trenger bare å få meg litt søvn. Alt kommer til å se lysere ut i morgen.

–Lover du det?

–Jeg sverger.

Izzy nølte før hun forsvant. Skye gikk inn på badet igjen og skrudde av vannet. Så satte hun opp håret og kledde av seg før hun sank ned i vannet. Men selv om hun lukket øynene og pustet rolig, klarte hun ikke å glemme samtalen mellom T.J. og faren. Og hun klarte ikke å la være å bli sint. Mest på seg selv for at hun var en sånn person som gjorde som hun fikk beskjed om.

Hun var den flinke søsteren. Den som fulgte reglene og gjorde det som ble forventet.

–Jeg hater sånne typer, sa hun høyt til seg selv. Så hvorfor hadde hun blitt en av dem?

*

Izzy ventet til T.J. kom ut på verandaen foran huset. Hun var vant til å smyge seg rundt i mørket. Under hele oppveksten hadde hun spionert på de eldre søstrene sine, som tilsynelatende fant på langt morsommere ting enn henne.

Da hun var sikker på at han ikke hadde lagt merke til henne, snek hun seg innpå ham bakfra og sa «Hei!» med høy stemme. Det var vanskelig å la være å le da han skvatt.

–Herregud, skrek han idet han snudde seg. –Du skremte meg.

–Bra. Jeg har hørt at vi snart skal bli søsken. Så kult. Jeg har alltid ønsket meg en storebror. Du kan lære meg en masse nye ting.

T.J. var sikkert tretti centimeter høyere enn henne, men Izzy lot seg ikke skremme. Hun hadde ingenting imot å bruke skitne triks, og hun var villig til å gjøre det som måtte til for å knekke denne dusten. Det at hun hadde klart å skremme ham var bare en bonus.

–Søsken?

–Skal du ikke gifte deg med Skye? Det sa hun.

T.J. bannet for seg selv. –Det var ikke meningen at hun skulle høre noe.

Han sto øverst i trappen. Izzy vurderte å dytte ham utenfor, bare for moro skyld. –Du nølte da Jed tilbød deg Skye. Jeg kan ikke tro det. Hun er verdt ti sånne som deg.

–Vent nå litt. Jeg nølte ikke på grunn av Skye. Hun er en vakker kvinne.

–Så da var det kanskje størrelsen på utstyret ditt du var bekymret for? avbrøt Izzy med et freidig glis.

–Jeg ville bare poengtere noe overfor faren din. Han lente seg mot den ene trappestolpen. –Og bare så du vet det, er det aldri noen som har klaget på utstyret mitt.

–De fleste kvinner er for høflige til å si noe direkte til den det gjelder. Hvis vi er skuffet, forteller vi det bare til hverandre etterpå.

Han hevet det ene øyebrynet. –Du er jammen frekk.

–Jeg er mye rart du aldri kommer til å få oppleve.

–Skal vi vedde?

Izzy likte at han ikke var redd for å ta igjen, men hun likte ikke at han snakket med Jed om å gifte seg med Skye samtidig som han flørtet med henne.

–Jed kommer ikke til å like at du setter døtrene hans opp mot hverandre. Tro meg, han er ikke en mann du ønsker å komme på kant med.

–Kanskje det er det samme for ham hvem av døtrene hans jeg gifter meg med?

–Meg kommer du aldri til å få, og du ville uansett ikke ha visst hva du skulle ha gjort med meg.

–Det lyder som en utfordring.

Hun lot som om hun ikke hørte ham. –La meg gjøre det helt klart. Hvis du sårer søsteren min igjen, skal du få angre.

Han lot blikket gli fra føttene og opp langs kroppen hennes. –Tror du at du kan ta meg?

–Når som helst, og jeg nøler ikke med å bruke skitne knep.

–Ikke jeg heller, vesla.

Hun la seg det på minnet. –Jeg skal informere søsteren min om den vesle samtalen vår. Vi Titan-jentene er veldig lojale mot hverandre. Det er noe du bør huske.

–Du er full av gode råd. Hva får deg til å tro at jeg trenger dem?

–Du har «amatør» stemplet i pannen.

*

Mitch Cassidy stanset bilen ved innkjørselen opp til gården. Selv om han hadde vokst opp her, hadde han ikke vært hjemme på nesten ni år. Han hadde vært innstilt på at det hadde skjedd visse forandringer, men ikke noe sånt som dette.

Han stirret på ordene over den åpne metallporten. Cassidy Ranch. Økologisk storfekjøtt og frittgående fjærkre.

–Hva pokker?

Han visste ikke hva som var verst. Økologisk eller fjærkre.

–Høner? Vi driver for pokker ikke med høner?

Han hatet høner. Det var bare støy og søl. Og dette var Texas. Familien hans drev med kveg. Det hadde de gjort i snart hundre år. Det var slik de hadde bygd opp familieformuen. Hvis en og annen bondekone ønsket å ha noen høner for å få egg og kyllingfilet, ble de dumme fuglene holdt ute av syne og aldri snakket om. Og man skrøt ikke av dem på et skilt.

Det gjorde vondt i den venstre foten hans. Han bøyde seg ned for å massere den, men så kom han på at han ikke hadde noen venstrefot. Den var amputert under kneet og var grunnen til at han ikke var i spesialstyrkene lenger. Det var derfor han hadde kommet hjem.

Han bannet igjen og satte pickupen i gir før han kjørte mot hovedhuset. I en perfekt verden kunne han dukke opp igjen på gården i all stillhet og tilpasse seg en normal tilværelse i fred og ro. Verden var mye rart, men den var ikke perfekt.

Han kjørte langs den nesten halvannen kilometer lange veien. Det sto hvite gjerder på begge sider. Til høyre beitet hestene og til venstre gikk de prisbelønnede oksene.

Han rundet en sving og fikk øye på huset der han hadde vokst opp. Det var en stor toetasjes bygning med veranda rundt hele første etasje. Blomstene vokste høye og svaiet i den lette vinden. Det hele så nesten ut som et postkort, og Mitch ønsket nesten at det hadde vært tilfelle.

Fidela sto på verandaen og bøyde seg fram som om hun var redd for at hun ikke skulle få øye på ham. Hun begynte å løpe mot pickupen, noe som tvang ham til å stanse et stykke unna huset.

Hun nærmet seg femti, men hun løp like fort som en seksåring og var fremme hos ham før han rakk å komme seg ut av bilen. Idet han landet på grusen, holdt han på å miste balansen. Musklene i beinet slet med å holde ham oppreist i den nye, vonde protesen.

–Du er tilbake! sa hun. De brune øynene var fulle av tårer. –Endelig. Jeg har bedt for deg hver dag siden du dro. Gud er lei av alle bønnene om å få deg trygt hjem. Du kunne ha bidratt litt. Gjort noe som ikke var fullt så farlig. Men nei, da. Du liker å teste troen min.

Hun la hendene rundt ansiktet hans før hun strøk ham over skuldrene og ned langs armene som for å forsikre seg om at han var ekte.

–Du har blitt høyere siden du dro, og så tynn. Mitch, øynene dine er så triste. Men nå er du hjemme, ikke sant? Hjemme sammen med Arturo og meg. Gården vil gjøre deg frisk, og jeg skal lage all favorittmaten din til du blir for tykk til å ri.

Hun smilte gjennom tårene før hun klemte ham med en kraft som tok pusten fra ham.

Hun hadde vært en del av livet hans fra før han ble født. Arturo hadde tatt henne med til ranchen som den unge konen sin. Hun hadde hjulpet moren hans, og Arturo hadde tatt seg av gården. Foreldrene hadde alltid vært rastløse, og hver gang de dro på en av de lange turene sine, hadde det vært Arturo og Fidela som passet på ham.

Han klemte henne forsiktig mens han konsentrerte seg om å holde balansen. Det var en enkel ting han hadde pleid å ta som en selvfølge.

–Jeg har laget enchiladas og bønner, og det er pai og vaniljepudding til dessert. Rommet ditt står klart. I første etasje. Men det er bare foreløpig. Det var det legen sa da han ringte. Bare foreløpig.

Mitch lurte på hva mer legen hadde sagt. Han visste at han hadde vært en vanskelig pasient. Han var ikke interessert i alt våset om at alt hadde en mening og at når Gud lukket en dør, åpnet han en annen. Mitch ville bare ha tilbake livet sitt slik det hadde vært før eksplosjonen tok beinet hans.

–Jeg må gå, sa han og skjøv Fidela til side. –Jeg kommer tilbake.

Hun ble stående og stirre etter ham. Leppene skalv, men han ønsket ikke å vite hvorfor. Sannsynligvis syntes hun synd på ham. Ikke så rart.

Han smalt igjen bildøren og startet motoren. Han visste ikke hvor han skulle, bare at han måtte bort herfra.

Han kjørte rundt stallen og fulgte grusveien mot beitejordene. Gjerdene var nye og i god stand. Til høyre så han noe som lignet mistenkelig på høner, så han stirret rett fremfor seg og fortsatte opp på en høyde. Derfra kunne han se gården og de mørke flekkene som var kyr og okser. Forandringene var ikke like tydelige på avstand.

Han hoppet ut av bilen og krympet seg over smerten i beinet. Han hadde gjort for mye for raskt, stikk i strid med legens anbefalinger. Det var meningen at han skulle venne seg til protesen over tid. At han skulle bruke krykker eller gåstol. Det kom ikke på tale.

Han haltet bort til en diger stein og satte seg. Så dro han opp buksebeinet og kneppet av seg erstatningen for det som en gang hadde vært kjøtt og bein.

Kneet var forslått og arrete og fortsatt ømt. Feltkirurgen i Afghanistan hadde gjort sitt beste for å redde beinet hans, noe Mitch alltid ville være takknemlig for.

Det gjorde vondt i hele kroppen, men hvis han ikke orket å komme seg ut av sengen en dag, tenkte han på alle de soldatene som hadde lidd en langt verre skjebne. Han måtte ta seg sammen. Kompisen hans, Pete, hadde risikert livet for å få Mitch i sikkerhet, så Mitch hadde ham å tenke på også. Det var…

Lyden av hover fanget oppmerksomheten hans. Han begynte å reise seg, men husket for sent at han manglet et bein og holdt på å ramle. Han klarte å støtte seg mot steinen i siste liten, men før han rakk å feste protesen, var hesten og rytteren fremme hos ham.

Mitch stirret opp på den personen han hadde minst lyst til å treffe. Måtte det skje på denne måten? Mens han sto med protesen i hånden? Måtte han se ut som den krøplingen han var?

Sinnet vellet opp i ham. Det var et levende, glødende sinne som lengtet etter å eksplodere og ødelegge.

–Se til helvete å komme deg bort fra eiendommen min, snerret han. –Du er ikke velkommen.

–Hallo, Mitch, sa hun og lot som om hun ikke hadde hørt ham. –Jeg fikk nettopp vite at du hadde kommet tilbake.

Skye Titan stanset hesten sin og steg ned. Hun tok av seg cowboyhatten.

På tross av alle årene som hadde gått, så hun ikke ut til å ha forandret seg det minste. Det mørke, rødlige håret sto i kontrast til den bleke huden, og de gnistrende grønne øynene møtte hans. Hun så godt ut. Altfor godt. Formfull og fristende.

–Hvordan har du det? spurte hun.

Han nikket mot protesen. –Hva tror du? Gå. Jeg har ikke lyst til å snakke med deg.

Hun hadde på seg olabukser og en langermet trøye som klamret seg til brystene hennes på en høyst irriterende måte.

–Jeg har ikke tenkt å dra riktig ennå, sa hun.

Han så ned mot den venstre hånden hennes. –Hva har skjedd med ektemannen din? Sa faren din at du skulle droppe ham?

–Ray er død, sa hun uten å slippe blikket hans.

–Så nå er du en rik enke, eller har Jed funnet en ny ektemann til deg?

*

Den Mitch Cassidy Skye husket, hadde vært morsom og uhøytidelig. Han red som vinden og kysset så hun glemte både tid og sted. Han lo og nøt livet. Hun visste at krigen kunne forandre en mann, men hun hadde ikke forventet seg en kjølig og spydig fremmed. Hun tok et skritt tilbake.

–Jeg er lei meg for skaden din, sa hun.

–Det vil utvilsomt gjøre det enklere å sove om natten.

–Er det bare for min skyld at du spiller en sarkastisk drittsekk, eller er det noe du deler med alle?

Han snudde ryggen til henne.

Det var vel et slags svar det også, selv om hun ikke var sikker på hva det betydde.

Hun stirret mot de velkjente, brede skuldrene og tenkte trist at hun hadde savnet ham. Det mørke håret var kortklipt. Det kledde ham. Arret langs kjeven var nytt, for hun husket hver centimeter av kroppen hans.

Han hadde vært hennes første kjærlighet og den første hun elsket med. Hun hadde vært villig til å gå gjennom ild og vann for å få være sammen med ham, men hun hadde ikke vært villig til å trosse faren. Hadde det vært et feilgrep?

–Jeg skulle ønske ting hadde vært annerledes, sa hun før hun rakk å tenke seg om. Hun hadde ment fortiden, men idet han snudde seg og stirret på henne med det smale blikket sitt, skjønte hun at han trodde hun snakket om beinet hans.

–Jeg trenger ikke medfølelsen din, snerret han. –Jeg trenger ikke…

Han mistet balansen og begynte å falle. Skye reagerte instinktivt og kastet seg mot ham. Hun grep tak rundt livet hans idet han strakte seg mot steinen. Protesen falt på bakken.

Han var tyngre enn forventet. Hun kjempet for å holde seg oppreist, men de gikk i bakken, begge to.

Hun traff det harde underlaget med et smell før han landet oppå henne. Det var umulig å trekke luft ned i lungene.

Mitch flyttet seg med det samme. –Pust, sa han og satte seg opp ved siden av henne. –Det går fint. Bare pust.

Hun gispet i seg luft.

–Hva feiler det deg? spurte han. –Du er for liten til å holde meg. Hva tenkte du på?

Han så rasende ut, men sinnet var enklere å takle enn den kjølige sarkasmen.

–Jeg er ikke for svak, sa hun. –Jeg kan lett gi deg juling.

–På hvilken planet?

–Zorgon.

Det rykket i den ene munnviken hans. –Kutt ut, Skye. Ikke prøv å få meg i godt humør.

Hvorfor ikke? –Jeg har savnet deg, Mitch.

Det gode humøret forsvant. –Det burde du ha tenkt på før du dumpet meg.

–Jeg hadde ikke noe valg.

–Selvfølgelig hadde du det. Du var bare opptatt av å gjøre det faren din ba deg om.

Hun satte seg opp. –Du vet ikke hva du snakker om.

–Hvor mye av det jeg sier er feil?

Ingenting. Det var det som plaget henne. –Vær så snill, Mitch.

–Hva mener du?

De satt ansikt til ansikt. Hun kunne se hver øyevipp. Duften av ham var velkjent, og det samme var varmen som våknet til liv inne i henne.

Han var så annerledes, og likevel kjente hun igjen hver minste detalj ved ham. Det var som om de ni siste årene forsvant, og alt som eksisterte var dette øyeblikket og mannen hun hadde elsket med en sånn intensitet at det hadde tatt pusten fra henne.

–Mitch, sa hun før hun grep tak i skjortebrystet hans og kysset ham.

Først skjedde det ingenting. Hun kunne føle leppene hans mot sine, men det var ingen reaksjon. Hun presset seg hardere mot ham. Hun ville at han skulle ha lyst på henne. Ville at han skulle reagere. Da ingenting skjedde, visste hun at hun hadde begått et feilgrep. Uansett hva hun hadde lengtet etter, hadde det vært ensidig. Han hadde ikke savnet henne i det hele tatt.

Hun trakk seg unna.

Rødmen steg i kinnene. Hun slapp ham og skulle til å reise seg idet han grep tak rundt livet hennes og trakk henne ned til seg. Så bøyde han seg over henne og tvang henne ned på bakken.

–Dette kommer aldri til å skje, sa han.

Så kysset han henne. Leppene hans beveget seg desperat og sultent mot hennes.

Begjæret hans tok pusten fra henne på en langt mer effektiv måte enn fallet. Han la armene rundt henne, og hun klamret seg til ham. Alt var slik hun husket det –sexy, lidenskapelig og perfekt. De pirret hverandre samtidig som de lærte hverandre å kjenne på nytt.

Hun strøk ham over ryggen. Han var sterkere enn hun husket. Mer muskuløs. Han kom nærmere og presset seg mot henne. Hun snudde seg mot ham og kjente ereksjonen hans.

Hun frydet seg over beviset på begjæret hans. Selv hadde hun ikke vært sammen med noen etter Ray. En stund hadde hun trodd at den delen av henne var død, men i det siste hadde den forsøkt å våkne til liv igjen. Uansett var hun alenemor med altfor mye ansvar. Det var ikke plass til sex i livet hennes.

Men nå, sammen med Mitch, blusset begjæret opp. Det fikk det til å verke i hele kroppen. Hun husket hvordan han hadde fylt henne og løftet henne bort fra virkeligheten til et sted der nytelsen var alt som betydde noe.

Han fortsatte å kysse henne mens han skjøv trøya hennes opp. Så dro han behåen til side og bøyde   seg frem og tok den ene brystvorten hennes i munnen. Han sugde på den og lot tungespissen gli over den.

Hun gispet og presset seg enda nærmere. Det var som om huden hennes sto i brann. Kroppen hennes pulserte. Hun klamret seg til ham før hun lot hendene gli nedover mot baken hans. Han presset seg mot henne.

Så la han henne på ryggen og kneppet opp buksene hennes før han skjøv hånden ned i trusene hennes.

De var utendørs midt på lyse dagen med hesten stående like ved og himmelen over seg. Hun burde ha vært sjokkert og brydd, men alt hun klarte å gjøre, var å holde pusten mens de drevne fingrene hans gled inn mellom beina hennes og videre inn mellom de våte, varme leppene.

Han skuffet ikke, men presset tommelen mot det mest følsomme punktet hennes samtidig som han skjøv to fingre inn i henne. Hun var allerede oppsvulmet og desperat, og med det samme han begynte å bevege på fingrene, merket hun at hun mistet kontrollen.

Dette går for fort, tenkte hun mens han fortsatte å kjærtegne henne. Det skjedde for fort, og det var for mye. Men det var så perfekt, og hun ville ikke at han skulle slutte. Hun løftet hoftene opp mot ham for å komme nærmere. For å få mer. Hun stønnet og vred på seg mens lengselen tok overhånd.

Han slapp brystet hennes og flyttet på seg så han kunne kysse henne igjen. Hun åpnet munnen for ham og sugde på tungen hans til det var hans tur til å stønne.

Han beveget hånden raskere og løftet henne nærmere og nærmere klimaks, men da det var like før det gikk for henne, trakk han seg tilbake.

–Du må ligge øverst, sa han.

Hva?

Han rullet seg rundt på ryggen og kneppet opp olabuksene.

Hun trakk av seg den ene støvelen og dro ned buksene og trusene så hun fikk løs det ene beinet. Så skjøv hun klærne til side og satte seg over ereksjonen hans.

Han fylte henne på en komplett og perfekt måte, og hun sukket henført. Hun beveget seg frem og tilbake et par ganger og nøt følelsen av å være sammen med en mann igjen. Med mannen som hadde lært henne hva det ville si å oppnå fysisk nytelse.

–Bøy deg frem, sa han.

Hun gjorde som han sa. Han skjøv hendene under trøya og grep tak rundt brystene hennes. Mens han lekte med brystvortene, beveget hun seg opp og ned over ham og lot varmen mellom dem bygge seg opp. Hun kjente begjæret vokse og glemte alt om tid og sted.

Hun kunne merke at han nærmet seg og følte hvordan hun selv reagerte på hvert støt. Solen stekte mot ryggen hennes. Musklene strammet seg, og hun lente seg frem. Han smøg den ene hånden inn mellom beina hennes så han fikk kjærtegnet henne med fingrene.

Hun skrek til idet det gikk for henne, og fuglene ble stille. Orgasmen bølget gjennom henne og fikk henne til å ri ham raskere og raskere mens hun halte ut opplevelsen så lenge som mulig. Hun strammet lårene og beveget hoftene opp og ned. Det var så perfekt å være sammen med ham igjen.

Under henne møtte Mitch hver eneste bevegelse med et dypt støt som tilfredsstilte hele henne. Han grep tak rundt hoftene hennes og hjalp henne å holde rytmen før han stivnet til og fortapte seg fullstendig i henne. Hun ventet til hun var helt sikker på at han var ferdig før hun sakket på tempoet og stanset. Og så hørte de ikke annet enn hverandres pust mens de ventet på at hjerteslagene skulle roe seg.

Virkeligheten vendte tilbake i form av en maur som kravlet over armen hennes. Skye børstet den bort og reiste seg. Hun følte seg naken og utilpass. Hun hadde bare på seg én støvel, og buksene og trusene hang rundt det ene beinet. Behåen hang løst under t-skjorten. Mitch dro opp buksesmekken og var påkledd i løpet av sekunder mens hun sto der med rumpa bar.

Mens hun kavet for å få kledd på seg, sto han lent mot steinen og så på henne.

Det ene buksebeinet hans var tomt og slapt, men det var hun som hinket rundt og ikke klarte å summe seg. Til slutt var hun påkledd og fikk dratt på seg støvelen. Hun rettet seg opp, men visste ikke helt hva hun skulle si.

Det var tusen ting hun nesten sa. Som: «Dette skulle ikke ha skjedd,» eller: «jeg har ikke sex med fremmede». Men Mitch var ikke en fremmed. Ikke egentlig.

Det mørke blikket hans røpet ingenting. Han var umulig å lese. Til slutt smilte han så vidt.

–Takk, skatt. Det trengte jeg. Neste gang du trenger et knull, er det bare å ringe meg og spørre om jeg er ledig.

Kommentaren var som en velplassert ørefik. Hun rødmet og ble fylt med skam. Hun gikk mot hesten, satte hatten på hodet og svingte seg opp i salen før hun red av gårde.

Hun ventet til hun var halvannen kilometer unna før hun lot tårene ta overhånd. Hun gråt hele veien tilbake til stallen. For seg selv –og for Mitch. Men mest av alt fordi de hadde vært så unge og forelsket og fordi de hadde mistet så mye.

insertSpan.js
// Small Javascript that will insert a span-element into every header 
// and paragraph element to trick the iPad/iBooks into centering text.
// See http://infogridpacific.typepad.com/using_epub/2010/10/dirty-little-hacks-in-epub.html
function setSpanIGP(){
  var clsElementList=document.getElementsByTagName('p');
  setSpaninPara(clsElementList);
}

function setSpaninPara(pClassList){
  for(i=0;i<=pClassList.length;i++){
    if(pClassList[i]){
      var para_html=pClassList[i].innerHTML;
      para_html='<span>'+para_html+'</span>';
      pClassList[i].innerHTML=para_html;
    }
  }
}

function init(){setSpanIGP();}

window.onload=init;






